CELEX: 62009TA0135
Language: et
Date: 2012-11-14 00:00:00
Title: Kohtuasi T-135/09: Üldkohtu 14. novembri 2012 . aasta otsus — Nexans France ja Nexans versus komisjon (Konkurents — Haldusmenetlus — Tühistamishagi — Kontrollimise käigus vastu võetud aktid — Vahemeetmed — Vastuvõetamatus — Kontrollimise määramise otsus — Põhjendamiskohustus — Privaatsfääri puutumatuse kaitse — Piisavalt veenvad andmed — Kohtulik kontroll)

22.12.2012   
            
            
               ET
            
            
               Euroopa Liidu Teataja
            
            
               C 399/16
            
         Üldkohtu 14. novembri 2012. aasta otsus — Nexans France ja Nexans versus komisjon
   (Kohtuasi T-135/09) (1)
   
   (Konkurents - Haldusmenetlus - Tühistamishagi - Kontrollimise käigus vastu võetud aktid - Vahemeetmed - Vastuvõetamatus - Kontrollimise määramise otsus - Põhjendamiskohustus - Privaatsfääri puutumatuse kaitse - Piisavalt veenvad andmed - Kohtulik kontroll)
   2012/C 399/27
   Kohtumenetluse keel: inglise
   
      Pooled
   
   
      Hagejad: Nexans France SAS (Pariis, Prantsusmaa) ja Nexans SA (Pariis) (esindajad: solicitor M. Powell, advokaat J.-P. Tran Thiet, barrister G. Forwood)
   
      Kostja: Euroopa Komisjon (esindajad: X. Lewis ja N. von Lingen, hiljem N. von Lingen ja V. Di Bucci)
   
      Ese
   
   Esiteks nõue tühistada komisjoni 9. jaanuari 2009. aasta otsus K(2009) 92/1, millega kohustatakse Nexans SA-d ja tema tütarettevõtjat Nexans France SAS-i alluma kontrollimisele vastavalt nõukogu 16. detsembri 2002. aasta määruse (EÜ) nr 1/2003 [EÜ] artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205) artikli 20 lõikele 4 (juhtum COMP/39.610); teiseks nõue, millega palutakse Üldkohtul tunnistada ebaseaduslikuks selle kontrollimise käigus tehtud komisjoni otsus kopeerida teatavate arvutifailide kogu sisu, et seda oma tööruumides uurida; kolmandaks nõue tühistada komisjoni otsus küsitleda Nexans France’i töötajat kontrollimise ajal ja neljandaks nõue, millega palutakse Üldkohtul määrata komisjoni suhtes teatavaid meetmed.
   
      Resolutsioon
   
   
               1.
            
            
               Tühistada komisjoni 9. jaanuari 2009. aasta otsus K(2009) 92/1, millega määratakse Nexans SA ja kõikide tema poolt otse või kaudselt kontrollitavate ettevõtjate, sealhulgas Nexans France SAS suhtes kontrollimine vastavalt nõukogu 16. detsembri 2002. aasta määruse (EÜ) nr 1/2003 [EÜ] artiklites 81 ja 82 sätestatud konkurentsieeskirjade rakendamise kohta artikli 20 lõikele 4, osas, milles see puudutab muid elektrikaableid kui vee- ja maa-alused kõrgepingekaablid ning nende muude kaablitega seotud materjale.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Nexansi ja Nexans France’i kohtukulud nende endi kanda ning mõista nendelt välja pool Euroopa Komisjoni kohtukuludest.
            
         
               4.
            
            
               Jätta pool komisjoni kohtukuludest tema enda kanda.
            
         
      (1)  ELT C 141, 20.6.2009.